‘દમ લગા કે હઈશા’ પહેલાં ભૂમિએ છ વર્ષ સુધી યશરાજ ફિલ્મ્સમાં અસિસ્ટન્ટ કાસ્ટિંગ ડિરેક્ટર તરીકે કામ કર્યું હતું અને તેણે તેના વજન ઉતારવાના સીક્રેટને ફોટો શૅરિંગ સાઇટ ઇન્સ્ટાગ્રામ પર પણ શૅર કર્યું છે. તેણે ઇન્સ્ટાગ્રામ પર ફોટો શૅર કરતાં લખ્યું હતું કે ‘જ્યારથી મારી ફિલ્મ રિલીઝ થઈ છે ત્યારથી લોકો મને એક જ સવાલ કરે છે કે તેં વજન કઈ રીતે ઉતાર્યું? મેં આ વિશે ઘણી વાર જણાવ્યું છે, પરંતુ મને ખબર નહોતી કે તમને આ વિશે વધુ સારી સારી રીતે કેવી રીતે જણાવી શકું. એથી ઘણું વિચાર્યા બાદ મને થયું કે મેં જે રીતે વજન ઉતાર્યું છે એના વિશે થોડી વાતો તમારી સાથે શૅર કરું.’